《书林风木为徐桥徐资时作》
明代·彭韶

瑟瑟悲风起墓林，亲容何处可追寻。九原徒抱终天恨，三釜难追此日心。

飒沓秋空时作籁，萧疏白昼自成阴。谩将绘事传遗迹，耳底无声泪满襟。

作者简介：（1430—1495）明福建莆田人，字凤仪，号从吾。天顺元年进士。授刑部主事，进员外郎。成化初，以疏论权幸奸邪，两下诏狱。弘治中，由刑部侍郎进尚书。屡抗疏极论朝政诸弊，不纳。居官秉节无私，为贵戚、近习所疾，遂乞归，卒谥惠安。有《政训》、《天曹日录》、《彭惠安集》。